Et pots posar en contacte 
amb nosaltres als 
C.SA's Can Vies i Hamsa. 
Per internet l'adreAa es: 
jmayne@arrakis.es 

Butlletí contra-informatiu de la vila de Sants. 


LES MANIOBRES ESPECULATIVES 
ACABEN AMB LA CTRA. DE SANTS 

L'instalació d'un Burger King, l'última provocació 


ES REVIFA LA 
LLUITA VEÏNAL 

Francesc Osàn. persona Non Grata 

El passat divendres 8 de maig 
un grup de veïns i veïnes del c/ 
Badal van tallar el trànsit 
d'aquest carrer a l'alçada del pont 
de Badal (prop de la Zona Fran¬ 
ca). La concentració, a la qual 
assistiren unes 150 persones, 
forma part de la campanya de la 
Coordinadora "Cobrim el 
Cinturó", i significa una represa 
de les mobilitzacions veïnals 
després que les converses amb 
l'Alcaldia quedessin aturades pel 
desinterès de l'administració. 

La concentració anava presidi¬ 
da per una pancarta amb el lema 
"El cobriment és possible ", i els/ 
les manifestants portàven 
cartells contra la pol·lució, aixi 
com lemes convidant a la di- 
misió de Joan Clos (Alcalde de 
Barcelona), i de Pere Alcober 
(Regidor del Districte de Sants- 
Montjuïc). En paraules dels 
portaveus de la Coordinadora, 
d'ençà de l'època Maragall tots 
els polítics han promès cobrir el 
cinturó i després s'han fet enrera. 

(continua a la pàgina 3) 


Durant els últims anys, la carre¬ 
tera ha estat expe-rimentant 
canvis impor-tants d'acord amb 
el projecte de convertir-la en uns 
grans magatzems horitzontals. 
Tal situació converteix la zona 
en un imàn que atreu tota mena 
de carronya immobiliària. Una 
de les actuacions especuladores 
es localitza al c/Creu Coberta 
entre Llobet i Joanot Martorell. 


L'empresa Datar (amb seu al c/ 
Paris 129) ha comprat la prime¬ 
ra finca aprofitant la Llei Boyer, 
segons la que els llogaters de 4 a 
generació perden qualsevol dret. 
Així, la Ferreteria Pagès tanca 
les portes després de 100 anys. 
Amb l’altre finca, l'empre-sa 
Datar va portar a judici la 
Joguineria allà instalada, que es 
va ressoldre a favor dels 


llogaters. Però Datar vol conti¬ 
nuar pre-sionant, tot i que la 
botiga té dret a lloguer 7 anys 
més. Ens preguntem per a què 
tan interès per fer fora dues 
petites botigues. Doncs bé, s'hi 
vol instalar un Burger King, 
coneguda cadena de Fast Food 
(o menjar porqueria). 



HORES EXTRES POLICIALS? 


No se sap del cert, però hi ha 
indicis que apunten que el Cos 
Nacional de Policia es dedica a 
fer graffitis a les parets del barri 
per acabar d'arrodonir la feina. 
Així, fonts que prefereixen con¬ 
servar l'anonimat per si de cas, 
han informat que el passat 21/4 
eren pels voltants del c/Llobet 
fent pintades contra l'atur i la 
precarietat i van ser sorpresos 
per un cotxe oficial de la policia 
i un ford fiesta blau amb un agent 
uniformat. Amb la pre-sència 
policial, van marxar del lloc, 
però, amb les presses, van deixar 
un spray de pintura de color 
negre. Mitja hora més tard, al 
mural de la façana de ÍTJAMSA, 
on s'hi llegia "Kanya als madc- 
ros", s'havia tatxat "Kanya" i 


pintat amb spray negre: 
" Okupas: a los maderos le vais 
a chuparla polla", però no amb 
massa habilitat, ja que les dues 
últimes paraules van ser escrites 
sobre la vorera. A més, sobre 
una pintada del c/Llobet contra 


l'atur i la precarietat, van 
escriure: "A la càrcel". 

D'altra banda, aquestes últimes 
setmanes han aparegut per tot 
el barri pintades d'inclinació nazi, 
en les quals sota l'esvàstica, 
apareixen les inicials ANS. 



Tim itr c 2 



NEIX ARTRITIS 

Artritis és el nou i primer fanzine 
del taller d'artistes autoges- 
tionats/des (col·lectiu Art 


Apart) del CSA HAMSA. Està 
enfocat sobretot al còmic, tot i 
que està obert a tot tipus 
d'expresions artísti'ques. Artritis 
pretén ser un projecte auto- 
gestionat, anticomercial i que 
desperti el cantó artístic/artrític 
de les persones. 












365 DIES OBRINT ALTRES VIES 


-Tíiiiiiiiit. liiiiiiiil (mòvil)... 

-Si? 

-Xeic, que sóc l'Hclga! 
Felicitats des de Londres per tota 
la penya de Can Vies!!! 

-Uuuuuucececé! 

-Esta vesprada he pensat en 
"valtros " i aquell 10 de maig d'ara 
fa un any. quan vam okupar. 

La iniciativa d'okupar l'edifici situat 
al c/Jocs Florals 42, sorgia d'un grup 
dc persones que davant l'actual 
situació dc prccarització de les 
condicions de treball, l'elevat preu de 
l'habitatge i l'especulació del sòl, no 
preteníem quedar-nos sense fer res. 
Així s'okupava un espai que d'una 
banda cobria la necessitat de vivenda 
d'un grup de persones i d'altra banda 
es recuperava un local en desús per 
tal de realitzar activitats i obrir-lo a 
persones, grups i col·lectius del barri 
i la ciutat: Can Vies. 

- Supós, que ja debeu 
tenir la casa ben neta i endreçada. 
Recorde els primers dies quan no 
paràvem de granar el terra, 
baixar sacs de runa i pintar parets 
mentre escoltàvem les cançons 
d"'Obrint Pas". 

Al llarg de tot un any no hem parat 
d'acondicionar l'espai i arreglar tot 
allò que ha calgut. La implicació i 
participació de tothom que ha volgut 


ha fet possible que cl Centre Social 
Autogestionat Can Vies. disposi 
d'un espai lúdico-infomtaliu. d'una 
biblioteca popular, d'una sala 
d'activitats i/o assemblees i d'un 
laboratori fotogràfic. Obert cada 
vespre com a punt de trobada al 
bam i alhora d'informació, s'hi han 
realitzat activitats diverses: xe¬ 
rrades, video-fòrums, espectacles de 
música, teatre, màgia.... 

-Rccorde quan el primer 
dia van venir la policia i els 
bombers. Quina por, mare meua!... 
Ja han passat 12 mesos i Can Vies 
resisteix! 

Des de l'inici Can Vies va estar 
amenaçada de desallotjament a cau¬ 


sa dc la denúncia que Transports 
Metropolitans dc Barcelona havia 
posat a les i els jov es okupants. Ja 
fa tres mesos que el procés judicial 
està aturat (no retirat). L'Ajun¬ 
tament del Districte ens v a comuni¬ 
car que potser comprava la propietat 
a TMB. D'això ja fa 4 mesos i no en 
sabem res més 

Però ha passat un any i per celebrar 
l'aniversari, el dissabte 9 de maig es 
va fer una festa a la Pl. Màlaga amb 
titelles, dinar popular... i concert. 
Tothom que va voler, va poder par¬ 
ticipar de la FESTA !!! 

Desde Can Vies us seguim con¬ 
vidant a participar, i PER MOLTS 
ANYS! 



BREUS DEL BARRI 


ÚLTIMES NOTICIES 
SOBRE LA TATXA 

El passat dia 15 d’abril, el titular del 
jutjat n°8 d'instrucció (Carlos Mir), 
va citar a declarar als actuals usuaris 
de La Tatxa i a la constructura 
propietària de la mateixa 
(PRODEVILER). Al jutjat es van 
presentar els representants de 
Prodeviler i l'advocat dels okupants. 
Prodeviler va assegurar que fins 
d'aqui 2 anys no hi pensa contruïr, 
lot i això cl jutge va donar un plaç 
d'un més perquè els okupants 
abandonessin l'edifici, i a partir 
d'aleshores el procés judicial 
continuaria (sense especificar 
exactament cl significat d'això). 

DENUNCIEN LES ETT'S 
DAVANT DE L'INEM 

L'assemblea contra la prccarictat i 
l'atur dc Sants va realitzar un 
repartiment d'octavclcs davant dc la 
seu dc l'INEM cl passat Idc maig. 
Denunciaven l'existència dc les ETT's 
i l'explotació laboral. 


DETINGUTS 
PER PINTAR 

El passat 3 de maig, 3 joves van 
ser detinguts acusats de fer pintades 
a la façana de la seu del PP de Sants. 

3 DETINGUDES A 
L’ESQUERRA DE 
L'EIXAMPLE 

La nit del 29 al 30 d'abril la 
Policia Nazi-onal va detenir 3 
noies al veí barri de l'Eixample 
prop d'una Empresa de Treball 
Temporal (ETT Select) que 
havia estat danyada la mateixa 
nit per persones desconegudes, 
resultant amb els vidres trencats. 
Després d'estar 42 hores 
detingudes, vàren sortir en 
llibertat sota una acusació de 
danys intencionats. Cal destacar 
els insistents interrogatoris als 
que van ser sotmeses a la 
comisaria del c/Mallorca. 


SECRETA 

PROVOCADOR 

El passat dia 27 d'abril, un policia 
secreta (un "social") llàsti- 
mosament conegut entre el 
jovent del barri (per haber 
amenaçat amb una pistola de foc 
real a les persones que assistien 
a una manifestació contra el 
desallotjament de La Totxana, el 
passat 20 de Gener) i anomenat 
popularment com "el melenes", 
es va passejar provocadorament 
per la Plaça de Sants. Un grup 
de joves del barri que encara 
recordàven els moments de 
repressió que va provocar aquest 
individu el més de gener, es van 
apropar cap a ell per recordar-li 
que no era benvingut, el secreta, 
abans que els joves poguessin 
apropar-se, va començar a có¬ 
rrer per la Carretera de Sants en 
direcció al Districte, on finalment 
s'hi va refugiar 



BENZINERA, 
NO, PERÒ... 

Els veïns i veïnes de l'esquerra 
de l'Eixample i del barri de Les 
Corts, sortiren al carrer el passat 
divendres 8 de maig per dema¬ 
nar un parc públic declarat corn 
a zona verda, a l'espai destinat a 
la construcció d'una benzinera 
del RACC, comprés entre els 
carrers Entença i Marquès de 
Sentmenat. Les insistents mo¬ 
bilitzacions que s'han dut a 
terme anteriorment, i la col·la¬ 
boració d'algunes AAVV 
(Hostafrancs, Les Corts i 
l'Esquerra de l'Eixample) han 
aconseguit, de moment, aturar 
les obres de construcció. 
Sembla ser que hi ha hagut con¬ 
verses amb l'Ajuntament i 
diferents grups polítics (ERC, 
IC, PI i el PP) però amb pocs 
resultats i sense cap compromís. 
La reivindicació es va fer amb 
una paraiguada general per 
"protegir-se de la pluja de 
desencerts de l'Alcalde Clos i 
del regidor Llongueref que va 
obstaculitzar el trànsit en el punt 
confluent entre els carrers Josep 
Tarradelles, Berlin i Entença, 
celebrant-se al mateix temps un 
espectacle infantil amb 
pallassos. 

Un fet a destacar és que aquesta 
lluita veïnal per reivindicar els 
espais verds al barri s'ha 
aprofitat i manipulat per part de 
sectors reaccionaris del barri 
amb reivindicacions com: 

- un urgent enderrocament de les 
cases en estat de ruïna situades 
en l'espai on es demana el parc 
públic on hi viuen famílies de 
raça gitana. 

-no al sex-shop que hi ha a la 
vora de la zona de protesta, 
-fora els problemes de droga- 
dicció, pintades i sorolls 
nocturns al barri. 

A causa de l'actitut intolerant 
d'algunes d'aquestes persones, 
s'ha legitimat l'expulsió d'al¬ 
gunes families que ocupàven 
part dels edificis on es demana 
que se situï el parc. L'expulsió 
es va produïr el matí del passat 
divendres dia 8 de maig, i a les 
persones desallotjades se les va 
acusar d'usurpació, aplicant-los 
l'article 245 del Nou Codi Pe¬ 
nal, quedant-se totes elles sense 
vivenda, i a més amb una causa 
judicial en contra 






ELS VEÏNS DENUNCIEN 
L'INTIMIDACIÓ DELS ANTIAVALOTS 


(vc dc la pàtiina 1) 

Durant el tall. els i les mani¬ 
festants realitzaren una assem¬ 
blea on es debaté el trencament 
de les converses per part de 
l'administració, així com la 
inclusió, en la plataforma rei¬ 
vindicativa veïnal de la de¬ 
claració de persona NON GRA¬ 
TA de Francesc Osàn (sots-re- 
gidor del Districte). 

Segons el veïnat, tots els 
esforços de l'administració han 
anat encaminats únicament cap 
a ressoldre el cobriment del 
cinturó a la zona de Les Corts 
(Gran via de Carles III i Brasil). 
Per aquest sector, inclús s'han 
trobat fórmules de finançament 
on, a part de l'aportació públi¬ 


ca. hi participen institucions 
privades com el R.C D. Es¬ 
panyol. Pel veïnat, la dis¬ 
criminació de la zona baixa de 
Badal alhora d'impulsar el 
cobriment i construir-hi la Ram¬ 
bla, es deu al menor poder 
adquisitiu del veïnat d'aquest 
tram i la seva, per tant, menor 
capacitat d'influència. 

A més de l'assemblea, durant 
l'aturada dc trànsit els més petits 
i petites jugaven un partit de 
futbol al mig del carrer 
simbolitzant així la voluntat 
veïnal de recuperar un espai de 
vida (Volem la Rambla, JA!) 
per davant de l'ús exclusivament 
circulatori que fins ara té el 
cinturó. I les conseqüències de 



Sf. M'u 


hili tir iiitiiMl al cinturói·l pa^at S tic mai». t2<»lt). 


l'excés de trànsit, gràficament 
explicades a les pancartes dels 
balcons "Aquest carrer és un 
WalerClos" i "C/os + Alcober 
= Pol·lució". 

L'acció veïnal no és la primera 
que es duu a terme. F.n aquest 
sentit, a part d'haver convocat 
els darrers mesos talls al carrer 
de manera continuada, s'han 
realitzat concentracions davant 
dc l'Alcaldia, així com una 
campanva de cartes als mitjans 
de comunicació per a informar 
de la situació. 

L'acció del passat dia 8, però, 
malgrat fer-se en un ambient 
festiu i de reivindicació, no es 
va poder desenvolupar amb 
normalitat a causa de la 
presència de tres furgonetes del 
Cos d'Antiavalots de la Policia 
Nacional, així com de dues 
furgonetes de la Guàrdia Urba¬ 
na. Els agents policials, que 
coartaren la manifestació 
desplegant-se davant del veïnat 
van obligar a la retirada del tall, 
despleçant a la gent cap els 
laterals. L'acció policial provocà 
extranyesa entre el veïnat 
concentrat, i algunes persones 
llançaren consignes contra la 
presència policial en actes 
reivindicatius veïnals. 


30 D’ABRIL/ 1ER DE MAIG O LA IRA POPULAR (HORMONAL) 


La sabiduria popular ens diu que 
la primavera la sang altera, i això 
es va fer patent el passat ler de 
maig. La primera sorpresa va ser 
al matí quan al barri es va trovar 
amb dues immobiliàries amb els 
vidres trencats: una al c/Sant 
Antoni i l'altre a la Carretera de 
Sants, i una oficina de "la Caixa" 
al c/Olzinelles que també va patir 
trencadisses. Algú ha dit que es 
tractava del 30-A famós dia del 
sabotatge, però segons l'Agència 
EFE i Europa Press podria 
tractar-se d'un excés d'hormones 
produït per la primavera del 
Capitalisme neoliberal que 
pateix la nostra societat (potser 
les dues?). 

La tarda del 1 er de maig es va 
fer una manifestació, sota el 
lema "Resistència Anticapi- 
talisla", al marge dels actes 


oficials i habituals d'aquesta 
data. La manifestació es va ini¬ 
ciar a la Rambla de Canaletes a 
les 20h, va transcórrer per les 
rambles fins el d Ample i va pu¬ 
jar per la Via Laietana fins a 
Foment de l’Explotació, vull dir, 
del treball (en que estaria 
pensant?), i allà es va dissoldre. 
Durant el recorregut van parti¬ 
cipar més de 600 persones i es 
van escoltar lemes i càntics con¬ 
tra el Capitalisme, l'explotació i 
la precaritat laboral. Tan bon 
punt es va dissoldre la ma¬ 
nifestació, les hormones van tor¬ 
nar a aparèixer i es van produir 
enfrontaments amb "els de 
sempre", amb el resultat de 27 
containers cremats i tres oficines 
bancàries amb els vidres trencats 
(segons la policia). 

Com hem pogut veure la prima¬ 


vera està fent estralls a la nostra 
estimada Barcelona. 

Caldrà que les autoritats 
prenguin nota per evitar que les 
hormones i la sang alterada 
s'escampin per a tota la ciutat. 




-■ . ’■ . 

PLATAFORMA 
DE DETINGUDES 
I DETINGUTS 

Arran de les detencions in¬ 
discriminades que es dugueren 
a terme al febrer, després de 
diverses manifestacions de pro¬ 
testa pels desallotjaments a Bar¬ 
celona a començament de l'any, 
i resultat també del judici-farsa 
contra el desallotjament del Ci¬ 
nema Princesa a l’octubre del 97, 
un grup de persones afectades 
han decidit crear un col·lectiu 
per informar i denunciar les 
irregularitats tant en les deten¬ 
cions com en els processos 
judicials. La Plataforma de de¬ 
tinguts/des vol criticar el siste¬ 
ma polític-policial-judicial- 
carcelari, i intentar organitzar la 
seva pròpia defensa, fent pú¬ 
bliques les experiències viscudes 
i buscant la comunicació i coor¬ 
dinació amb tota persona o grup 
que se senti identificada o hagi 
viscut situacions similars. Et 
pots posar en contacte amb ells 
i elles tots els dimarts de 18h a 
22h al centre social de Can Vies, 
o escrivin a: 

Plataforma de detinguts/des 

(C.S.A. Can Vies, c/Jocs Florals 
n° 42, 08014 Sants) 

LES TREBALLADORES 
FAMILIARS EXIGEIXEN 
UN SOU DIGNE 

Prop d'una trentena de 
treballadores familiars del 
Districte de Sants-Montjuic 
(persones que es dediquen 
principalment a cuidar a gent 
gran o a persones amb 
discapacitats que no es poden 
valdré per elles mateixes alhora 
de fer tasques bàsiques com ara 
anar a comprar o fer feines a la 
llar), es van tancar al Centre 
Cívic de les Cotxeres de Sants 
durant la passada nit del 14 al 
15 de maig, per tal de protestar 
per les seves condicions de 
treball. Exigien que desde 
l'administració se les tracti amb 
dignitat, demanàvenun augment 
del sou i que se les deixi 
d'explotar aprofitant-se de la 
bona voluntat que elles posen en 
la seva tasca, cosa que porta a 
uns horaris de treball abusius. 
S'ha de destacar que durant la 
nit van ser vigilades d'aprop per 
la Guàrdia Urbana. CT 



















